Diari Oficial de la Generalitat Valenciana


Sumari del DOGV 5757, del 07-05-2008 (2008/4437)

Informació pública del Programa d'Actuació Integrada per al Desenvolupament Urbanístic de la Unitat d'Execució 1 el Portal.
---------------------------------------------------------------------------------------------------------------------------

### Dades del document

Número de DOGV
:   5757

Data del DOGV
:   07-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4437


Data del document
:   08-04-2008

Organisme emissor
:   Ajuntament de Quart de les Valls

Tipus de document
:   Informació Pública

Descriptors 

:   * Quart de les Valls
    * administració local
    * pla d'urbanisme

Informació pública del Programa d'Actuació Integrada per al Desenvolupament Urbanístic de la Unitat d'Execució 1 el Portal. [2008/4437]  
L'Ajuntament de Quart de les Valls va adoptar un acord plenari en data 9 de desembre de 2004 d'aprovació provisional del programa d'actuació integrada per al desenvolupament urbanístic dels terrenys compresos en la unitat d'execució número 1 de sòl urbà residencial el Portal, de les normes subsidiàries de planejament del dit municipi, i va proposar la modificació de les normes subsidiàries de planejament d'este municipi. L'alternativa tècnica del programa contenia un document programa, l'homologació modificativa sectorial (d'aprovació definitiva competència de la Generalitat Valenciana), el projecte d'urbanització i el projecte de reparcel·lació. El dit programa el va redactar d'ofici el mateix Ajuntament i es va aprovar com a sistema de gestió el de gestió directa.  
Després d'aprovar-lo definitivament, i a petició de tots els propietaris de terrenys privats compresos en el dit àmbit, el Ple municipal va adoptar un acord, en data 20 de novembre de 2006, de canviar el sistema de gestió, i va optar en eixe moment pel sistema de gestió indirecta. Així, doncs, pertoca continuar la tramitació del dit procediment i seleccionar l'agent urbanitzador del referit programa, i per a això:   
Per esta Alcaldia i de conformitat amb el que establix l'article 46.4 de la Llei 6/1994, de 15 de novembre, Reguladora de l'Activitat Urbanística, he resolt sotmetre a informació pública el programa d'actuació integrada per al desenvolupament urbanístic dels terrenys compresos en la unitat d'execució número 1 de sòl urbà residencial el Portal, de les normes subsidiàries de planejament durant el termini de 20 dies hàbils, des de la publicació d'este edicte, en una publicació d'un diari d'informació general editat a la Comunitat Valenciana, i posterior, o simultàniament, en el Diari Oficial de la Comunitat Valenciana, i es podran formular durant el dit termini al·legacions i alternatives tècniques en competència amb la presentada. El dit termini podrà ser prorrogat per 20 dies addicionals si alguna persona es comprometera a prestar caució per a presentar una alternativa tècnica substancialment distinta. Durant eixe període podrà consultar-se a l'Ajuntament la documentació sotmesa a informació pública, entre la qual es troba la relació de despeses suportades fins a la data per la redacció del mencionat programa. Transcorreguts estos terminis es podran presentar en els cinc dies següents les pliques que continguen les proposicions juridicoeconòmiques per a la selecció de l'agent urbanitzador.   
Quart de les Valls, 8 d'abril de 2008.- L'alcalde: José Sevilla Ibars.